
Dr. Ramunė Dirvanskienė
Neuropsichologijos mokslų daktarė, laipsnį įgijusi Edinburgo universitete, Škotijoje, o klinikinę patirtį - Anne Rowling regeneracinės neurologijos klinikoje. Aktyviai užsiima neuromokslų populiarinimu, yra knygos „Kaip veikia smegenys?“ autorė ir portalo neuropaskaitos.lt įkūrėja. Dirba VU Psichologijos institute.
Socialinės smegenys – bendravimo neuromokslas
Paskaitoje sužinosite, kas vyksta mūsų smegenyse, kai mes bendraujame ir kodėl, priešingai nei daugeliui gyvūnų, mūsų rūšiai socialinis kontaktas yra toks svarbus. Aptariamos temos, esančios socialinių ir neuromokslų sankirtoje – kaip įvairios patirtys (ypač ankstyvos vaikystės) formuoja pažintines funkcijas (dėmesį, kalbos supratimą, konstravimą ir mąstymo gebėjimus) bei socialinius įgūdžius (empatiją, savistabą ir savireguliaciją). Pagrindinė mintis - mūsų smegenys susiformavo kaip socialinis organas ir bendravimo trūkumas (pvz. gyvą bendravimą vis dažniau pakeičiant ekranais) neigiamai veikia išvardintas smegenų funkcijas.

